FI
C 95/4
Euroopan unionin virallinen lehti
28.2.2022
Unionin tuomioistuimen määräys (kuudes jaosto) 6.12.2021 (ennakkoratkaisupyyntö, jonka on esittänyt Ráckevei Járásbíróság – Unkari) – EP, TA, FV ja TB v.
ERSTE Bank Hungary Zrt (Asia C-670/20) (1) (Ennakkoratkaisupyyntö – Unionin tuomioistuimen työjärjestyksen 99 artikla – Kuluttajansuoja – Direktiivi 93/13/ETY – Kuluttajasopimusten kohtuuttomat ehdot – Ulkomaan valuutan määräinen lainasopimus – Sopimusehdot, joissa lainanottaja altistetaan valuuttariskille – 4 artiklan 2 kohta – Ymmärrettävyyden ja avoimuuden vaatimukset – Kuluttajan ilmoitus, jonka mukaan hän on täysin tietoinen ulkomaan valuutan määräisen lainan ottamisesta mahdollisesti aiheutuvista riskeistä ja jolla ei ole vaikutusta – Sopimuslausekkeen laatiminen selkeästi ja ymmärrettävästi) (2022/C 95/05) Oikeudenkäyntikieli: unkari Ennakkoratkaisua pyytänyt tuomioistuin Ráckevei Járásbíróság
Asianosaiset Kantaja: EP, TA, FV ja TB Vastaaja: ERSTE Bank Hungary Zrt
Määräysosa Kuluttajasopimusten kohtuuttomista ehdoista 5.4.1993 annetun neuvoston direktiivin 93/13/ETY 4 artiklan 2 kohtaa on tulkittava siten, että ulkomaan valuutan määräisen lainasopimuksen ehtojen, joissa lainanottaja altistetaan valuuttariskille, avoimuutta koskeva vaatimus täyttyy vain, mikäli elinkeinonharjoittaja on toimittanut kuluttajalle valuuttariskiä koskevat tarkat ja riittävät tiedot, joiden avulla tavanomaisesti valistunut ja kohtuullisen tarkkaavainen ja huolellinen keskivertokuluttaja voi arvioida riskiä tällaisten ehtojen mahdollisesti merkittävistä negatiivisista taloudellisista seurauksista hänen taloudellisille velvoitteilleen koko sopimuksen keston ajan.
Tältä osin sillä seikalla, että kuluttaja ilmoittaa olevansa täysin tietoinen mainitun sopimuksen tekemisestä mahdollisesti aiheutuvista riskeistä, ei sellaisenaan ole merkitystä arvioitaessa, onko elinkeinonharjoittaja täyttänyt mainitun avoimuusvaatimuksen.
(1)
EUVL C 98, 22.3.2021.
Unionin tuomioistuimen määräys (kahdeksas jaosto) 13.12.2021 (ennakkoratkaisupyyntö, jonka on esittänyt Tribunal Arbitral Tributário (Centro de Arbitragem Administrativa – CAAD) – Portugali) – VX v.
Autoridade Tributária e Aduaneira) (Asia C-224/21) (1) (Ennakkoratkaisupyyntö – Unionin tuomioistuimen työjärjestyksen 99 artikla – Välitön verotus – Kiinteistön luovutusvoitoista kannettava vero – SEUT 63, ja 65 artikla – Pääomien vapaa liikkuvuus – Muualla kuin kiinteistöjen sijaintivaltiossa asuvan henkilön saamiin luovutusvoittoihin kohdistuva ankarampi verorasitus – Mahdollisuus valita maassa asuviin sovellettavien säännösten mukainen verotus) (2022/C 95/06) Oikeudenkäyntikieli: portugali Ennakkoratkaisua pyytänyt tuomioistuin Tribunal Arbitral Tributário (Centro de Arbitragem Administrativa – CAAD)